
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3598 

31 Δεκεμβρίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Υποτροφίες σε αποφοίτους ΙΕΚ, ΕΠΑΛ και ΕΠΑΣ 
στο πλαίσιο συγχρηματοδοτούμενων Πράξεων 

του ΕΣΠΑ 2007 - 2013 . 1 

Έγκριση υπερωριακής απασχόλησης των εργαζομέ¬ 
νων του Φορέα Διαχείρισης του Εθνικού Θαλάσ¬ 
σιου Πάρκου Ζακύνθου. 2 


ΑΠΟΦΑΣΕΙ Σ 

Αριθμ. 208068/Κ1 (1) 


Υποτροφίες σε αποφοίτους ΙΕΚ, ΕΠΑΛ και ΕΠΑΣ στο 
πλαίσιο συγχρηματοδοτούμενων Πράξεων του ΕΣΠΑ 
2007 - 2013 

Ο ΥΠΟΥΡΓΟΙ 
ΟΙΚΟΝΟΜΙΚΩΝ - 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ - 
ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

1.1. Του άρθρου 90 του Κώδικα για την Κυβέρνηση και 
τα Κυβερνητικά Όργανα που κυρώθηκε με το άρθρο 
πρώτο του Π.Δ. 63/2005 (ΦΕΚ 98 Α'). 

1.2. Των παραγράφων 6 και 7 του άρθρου 242 του 
Ν. 4072/2012 «Βελτίωση Επιχειρηματικού Περιβάλλοντος - 
Νέα Εταιρική Μορφή - Σήματα - Μεσίτες Ακινήτων - 
Ρύθμιση θεμάτων Ναυτιλίας, Λιμένων και Αλιείας και 
άλλες διατάξεις» (ΦΕΚ 86 Α'), όπως ισχύει. 

1.3. Των άρθρων 2 και 60 παρ. 3 του Α.Ν. 1846/1951 (ΦΕΚ 
179 Α') «περί Κοινωνικών Ασφαλίσεων», όπως ισχύει. 

1.4. Του άρθρου 22 του Ν. 2362/1995 «Περί Δημοσίου 
Λογιστικού, Ελέγχου των Δαπανών του Κράτους και 
Άλλες Διατάξεις» (ΦΕΚ 247 Α'). 

1.5. Του άρθρου 5 του Ν. 3469/2006 (ΦΕΚ 131 Α') «Εθνικό 
Τυπογραφείο, Εφημερίς της Κυβερνήσεως και λοιπές 
διατάξεις» όπως ισχύει. 

1.6. Του Ν. 3614/2007 «Διαχείριση, έλεγχος και εφαρμο¬ 
γή αναπτυξιακών παρεμβάσεων για την προγραμματική 
περίοδο 2007-2013» (ΦΕΚ 267 Α') όπως ισχύει. 

1.7. Του άρθρου 2 του Ν. 3861/2010 (ΦΕΚ 112 Α') «Ενί¬ 
σχυση της διαφάνειας με την υποχρεωτική ανάρτηση 


νόμων και πράξεων των κυβερνητικών, διοικητικών και 
αυτοδιοικητικών οργάνων στο διαδίκτυο «Πρόγραμμα 
Διαύγεια» και άλλες διατάξεις», όπως ισχύει. 

1.8. Του άρθρου 13 περ. α. του Ν. 3896/10 (ΦΕΚ 207 Α') 
«Εφαρμογή της αρχής των ίσων ευκαιριών και της ίσης 
μεταχείρισης ανδρών και γυναικών σε θέματα εργασίας 
και απασχόλησης - Εναρμόνιση της κείμενης νομοθεσί¬ 
ας με την Οδηγία 2006/54/ΕΚ του Ευρωπαϊκού Κοινο¬ 
βουλίου και του Συμβουλίου, της 5ης Ιουλίου 2006 και 
άλλες συναφείς διατάξεις. 

1.9. Των άρθρων 20, 23 και 183 του Ν. 4270/2014 (ΦΕΚ 
143 Α'): Αρχές δημοσιονομικής διαχείρισης και εποπτεί- 
ας (ενσωμάτωση της Οδηγίας 2011/85/ΕΕ) - δημόσιο 
λογιστικό και άλλες διατάξεις και ειδικότερα του άρ¬ 
θρου 183 αυτού. 

1.10. Του Π.Δ. 89/2014 (ΦΕΚ 134 Α') «Διορισμός Υπουρ¬ 
γών». 

1.11. Του άρθρου 4 της με αρ. 54169/3-11-2014 ΥΑ (ΦΕΚ 
2944 Β') «Ανάθεση αρμοδιοτήτων στους Υφυπουργούς 
Ανάπτυξης και Ανταγωνιστικότητας». 

1.12. Του άρθρου 51 του Π.Δ. 114/2014 (ΦΕΚ 181 Α') «Ορ¬ 
γανισμός του Υπουργείου Παιδείας και Θρησκευμάτων», 
όπως ισχύει. 

2. Τη με αριθ. πρωτ. ΕΥΔ ΕΠΕΔΒΜ 18857/29-9-2014 
(ΑΔΑ: 6ΕΓΓ9-ΟΒ7) απόφαση Ένταξης της συγχρηματο- 
δοτούμενης από το Ευρωπαϊκό Κοινωνικό Ταμείο και 
Εθνικούς Πόρους Πράξης με τίτλο «Ειδικά προγράμ¬ 
ματα πρακτικής άσκησης/επαγγελματικής εμπειρίας», 
ΜΙ3 491402, προϋπολογισμού 38.358.720 € στον ΑΠ 4 
του ΕΠ «Εκπαίδευση και Διά Βίου Μάθηση», όπως κάθε 
φορά ισχύουν. 

3. Το γεγονός ότι από την εφαρμογή των διατάξεων της 
παρούσας εκτιμάται η πρόκληση δαπανών ποσού έως 
25.000.000 € για το έτος 2015 στο πλαίσιο του προϋπολο¬ 
γισμού της αναφερόμενης στο σημείο 2 Συγχρηματοδο- 
τούμενης Πράξης, σε βάρος του Κεντρικού Λογαριασμού 
του Εθνικού Στρατηγικού Πλαισίου Αναφοράς - 
Ε.Σ.Π.Α. 2007-2013 (Κ.Υ.Α. 2/51571/0020/30.07.2010) που 
συστάθηκε σύμφωνα με την παράγραφο 22 του Παραρ¬ 
τήματος \Λ/ του Ν. 3845/2010 «Μέτρα για την εφαρμογή 
του μηχανισμού στήριξης της ελληνικής οικονομίας από 
τα κράτη-μέλη της Ζώνης του ευρώ και το Διεθνές 
Νομισματικό Ταμείο (ΦΕΚ 65 Α), αποφασίζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


[Άρθρο 1] 

Σκοπός Χορήγησης Υποτροφιών 

Μέσω της συγχρηματοδοτούμενης Πράξης με ΜΙ3 
491402 χορηγούνται υποτροφίες σε αποφοίτους, όπως 
αυτοί ορίζονται στο άρθρο 2, για να ενισχυθούν οι 
γνώσεις και οι δεξιότητες τους και να αποκτήσουν 
επαγγελματική εμπειρία στον παραγωγικό τομέα, σε 
κλάδους σχετικούς με την εκπαίδευσή τους, σε θέσεις 
που προσφέρουν επιχειρήσεις, έτσι ώστε να καταστεί 
ευκολότερη η είσοδος τους στην αγορά εργασίας. 

[Άρθρο 2] 

Δικαιούχοι Υποτροφιών -Ύψος Υποτροφίας 

1. Οι υποτροφίες χορηγούνται από τους Φορείς Υλο¬ 
ποίησης (Φ.Υ.) της Πράξης με ΜΙ3 491402 σε αποφοίτους 
που συμμετέχουν στο πρόγραμμα (Πράξη): (α) Επαγγελ¬ 
ματικών λυκείων - ΕΠΑΔ του Υπουργείου Παιδείας και 
Θρησκευμάτων, (β) Επαγγελματικών Σχολών - ΕΠΑΣ 
του Υπουργείου Παιδείας και Θρησκευμάτων και (γ) 
Ινστιτούτων Επαγγελματικής Κατάρτισης (ΙΕΚ), οι οποίοι 
(ί) δεν έχουν συμπληρώσει το 29ο έτος της ηλικίας τους 
κατά την υποβολή της αίτησης συμμετοχής τους στο 
πρόγραμμα και (ϋ) είναι δημότες στις 8 «Περιφέρειες 
Σύγκλισης» (ήτοι Ανατολική Μακεδονία - Θράκη, Ήπει¬ 
ρος, Δυτική Ελλάδα, Θεσσαλία, Πελοπόννησος, Κρήτη, 
Ιόνια Νησιά και Βόρειο Αιγαίο). 

2. Το ποσό της υποτροφίας ορίζεται για τα θεωρητικά 
μαθήματα, διάρκειας 80 ωρών σε οριζόντιες δεξιότη¬ 
τες, έως 400 € ανά ωφελούμενο (5 € ανά ώρα) και για 
την απόκτηση επαγγελματικής εμπειρίας στα 480 € 
ανά ωφελούμενο για κάθε μήνα και για διάστημα έως 
6 μήνες από την τοποθέτηση του σε επιχείρηση, με 
την επιφύλαξη των οριζόμενων στο άρθρο 7. Επιπλέον 
των ανωτέρω ποσών καταβάλλονται οι αναλογούσες 
ασφαλιστικές εισφορές από τους Φ.Υ. προς τον ασφα¬ 
λιστικό φορέα. Σημειώνεται ότι τα θεωρητικά μαθήματα 
διάρκειας 80 ωρών υλοποιούνται αποκλειστικά στις 8 
ανωτέρω αναφερόμενες περιφέρειες, ενώ η απόκτηση 
επαγγελματικής εμπειρίας για χρονικό διάστημα έως 6 
μήνες, σε επιχείρηση, η οποία δύναται να βρίσκεται και 
εκτός των ανωτέρω περιφερειών, με την προϋπόθεση 
της σύμφωνης γνώμης του υποτρόφου. 

3. Η υποτροφία χορηγείται μόνον εφόσον ο ωφελού¬ 
μενος πραγματοποιήσει το πρόγραμμα υπό τους όρους 
του άρθρου 7, σε θέση για την οποία θα έχει επιλεγεί 
κατά τα προβλεπόμενα στο άρθρο 6. 

[Αρθρο 3] 

Συμμετοχή υποψηφίων υποτρόφων 

1. Οι φορείς υλοποίησης (Φ.Υ.) του προγράμματος 
(πράξης) με ΜΙ3 491402, ήτοι Ινστιτούτο Εργασίας της 
Γ ενικής Συνομοσπονδίας Εργατών Ελλάδας (ΙΝΕ ΓΣΕΕ), 
Κέντρο Αναπτυξιακής και Εκπαιδευτικής Πολιτικής της 
Γενικής Συνομοσπονδίας Εργατών Ελλάδας (ΚΑΝΕΠ 
ΓΣΕΕ), Ινστιτούτο Μικρών Επιχειρήσεων της Γ ενικής Συ¬ 
νομοσπονδίας Επαγγελματιών Βιοτεχνών Εμπόρων Ελ¬ 
λάδας (ΙΜΕ ΓΣΕΒΕΕ), Κέντρο Εκπαιδευτικής Κατάρτισης 
της Γενικής Συνομοσπονδίας Επαγγελματιών Βιοτεχνών 
Εμπόρων Ελλάδας (ΚΕΚ ΓΣΕΒΕΕ), Ινστιτούτο Εμπορίου 
και Υπηρεσιών της Εθνικής Συνομοσπονδίας Ελληνικού 
Εμπορίου (ΙΝΕΜΥ ΕΣΕΕ), Κέντρο Ανάπτυξης Ελληνικού 
Εμπορίου της Εθνικής Συνομοσπονδίας Ελληνικού Εμπο¬ 
ρίου (ΚΑΕΛΕ ΕΣΕΕ), Ινστιτούτο του Συνδέσμου Ελληνι¬ 


κών Τουριστικών Επιχειρήσεων (ΙΝΣΕΤΕ), η Στέγη της 
Ελληνικής Βιομηχανίας του Συνδέσμου Επιχειρήσεων 
και Βιομηχανιών (ΣΕΒ) και Ελληνική Εταιρεία Διοικήσε- 
ως Επιχειρήσεων (ΕΕΔΕ), ανακοινώνουν την Πρόσκλη¬ 
ση Εκδήλωσης Ενδιαφέροντος προς τους αποφοίτους 
ΙΕΚ, ΕΠΑΛ και ΕΠΑΣ στους ιστοτόπους τους και στον 
κεντρικό ιστότοπο της Πράξης. 

2. Η καταχώρηση των αιτήσεων των υποψηφίων γί¬ 
νεται σε ειδικό πληροφοριακό σύστημα (πλατφόρμα) 
που είναι προσβάσιμο διαδικτυακά μέσω της ειδικής 
ηλεκτρονικής πύλης, η οποία κοινοποιείται σε κάθε εν¬ 
διαφερόμενο μέσω του κεντρικού ιστότοπου της πράξης 
και των ιστοτόπων όλων των φορέων υλοποίησης που 
αναφέρονται στην ανωτέρω παράγραφο. Αντίστοιχα, 
ενημερώνονται οι επιχειρήσεις που δύνανται να συμ- 
μετάσχουν στο πρόγραμμα για να δηλώσουν ηλεκτρο¬ 
νικά στο πληροφοριακό σύστημα (Π.Σ.) τις διαθέσιμες 
θέσεις επαγγελματικής εμπειρίας αποφοίτων ΙΕΚ, ΕΠΑΛ 
και ΕΠΑΣ, όπως περιγράφεται στο άρθρο 5. Η αίτηση 
συμμετοχής στο πρόγραμμα (δήλωση ενδιαφέροντος) 
υπέχει θέση υπεύθυνης δήλωσης κατά το Νόμο 1599/86 
και γίνεται με εγγραφή του ενδιαφερομένου στο Πλη¬ 
ροφοριακό Σύστημα (Π.Σ.), εισάγοντας τα εξής στοιχεία: 

• Ονοματεπώνυμο. 

• Αριθμό Φορολογικού Μητρώου (ΑΦΜ). 

• Στοιχεία ταυτότητας (Αριθμός). 

• Ηλικία 

• Στοιχεία τίτλου σπουδών (απολυτηρίου/πτυχίου) 
(Σχολική Μονάδα Αποφοίτησης, Ειδικότητα, Βαθμός, 
Μήνας/Ετος Αποφοίτησης). 

• Ανεργία (μήνες ή έτη ανεργίας) 

• Ετήσιο ατομικό φορολογητέο εισόδημα (σύμφωνα 
με το πιο πρόσφατο εκκαθαριστικό σημείωμα). 

• Στοιχεία επικοινωνίας (Διεύθυνση κατοικίας, Τηλέ¬ 
φωνο, ηλεκτρονική διεύθυνση αλληλογραφίας- ΕπιαίΙ). 

• Αριθμός - ΙΒΑΝ τραπεζικού λογαριασμού με πρώτο 
όνομα του υποψηφίου υποτρόφου για την κατάθεση της 
υποτροφίας, εφόσον καταστεί υπότροφος. 

4. Κάθε αίτηση λαμβάνει μοναδικό κωδικό από το Π.Σ., 
που αποτελεί την ταυτοποίηση στο αντίστοιχο μητρώο 
(Μητρώο Υποψηφίων Υποτρόφων). 

[Αρθρο 4] 

Φορείς παροχής επαγγελματικής εμπειρίας 

1. Φορείς Παροχής Επαγγελματικής Εμπειρίας (Φ.Π.Ε.Ε.) 
ορίζονται οι επιχειρήσεις στις οποίες μπορούν απόφοιτοι 
ΙΕΚ, ΕΠΑΛ και ΕΠΑΣ ανάλογα με τον κλάδο της εκπαί¬ 
δευσής τους να αποκτήσουν επαγγελματική εμπειρία και 
τέτοιες μπορεί να είναι ιδιωτικές επιχειρήσεις (ατομικές, 
προσωπικές ή κεφαλαιουχικές εταιρίες) εκτός από: 

• Τα νυχτερινά κέντρα. 

• Τις εταιρείες προσωρινής απασχόλησης (άρθρο 20 
του Ν. 2956/2001 - Α' 258). 

• Τις επιχειρήσεις παροχής υπηρεσιών καθαριότητας 
και φύλαξης. 

2. Διάρκεια επαγγελματικής εμπειρίας: Η διάρκεια 
επαγγελματικής εμπειρίας στο πρόγραμμα ορίζεται 
έως 6 μήνες. 

[Αρθρο 5] 

Δήλωση θέσεων επαγγελματικής εμπειρίας 

1. Οι δηλώσεις θέσεων επαγγελματικής εμπειρίας από 
τους Φ.Π.Ε.Ε. γίνονται ηλεκτρονικά στο Πληροφοριακό 
Σύστημα, το οποίο αναφέρεται στο άρθρο 3. 

2. Οι επιχειρήσεις που επιθυμούν τη συμμετοχή τους 
στο πρόγραμμα καταχωρούν στο Πληροφοριακό Σύ¬ 
στημα τα εξής στοιχεία: 

• Επωνυμία. 

• Αριθμός Φορολογικού Μητρώου (ΑΦΜ). 

• Αριθμός Μητρώου Εργοδότη στο Ι.Κ.Α. 

• Πλήθος Απασχολουμένων στην επιχείρηση. 

• Στοιχεία επικοινωνίας (ονοματεπώνυμο υπευθύνου 
εποπτείας, ταχυδρομική διεύθυνση, τηλέφωνο, αριθμός 
ΕΑΧ, ηλεκτρονική διεύθυνση - ΕπιαίΙ). 

• Άλλα πεδία που ορίζονται στο Πληροφοριακό Σύ¬ 
στημα. 

3. Ο ανώτατος αριθμός θέσεων που μπορεί να προ¬ 
σφέρει ο κάθε Φ.Π.Ε.Ε. εξαρτάται από τον αριθμό των 
εργαζομένων του και συγκεκριμένα, κάθε επιχείρηση 
μπορεί να δηλώσει θέσεις που να αντιστοιχούν σε πο¬ 
σοστό του έμμισθου προσωπικού της όπως αυτό προ¬ 
κύπτει από την ετήσια κατάσταση προσωπικού προς 
την Επιθεώρηση Εργασίας του έτους 2014 και τις τυχόν 
τροποποιήσεις που έχουν ακολουθήσει. Ειδικότερα: 

(α) για Φ.Π.Ε.Ε. χωρίς κανέναν εργαζόμενο (ατομική 
επιχείρηση), μπορεί να δηλώνεται έως (1) θέση, 

(β) για Φ.Π.Ε.Ε. με 1 έως 10 εργαζομένους, μπορεί να 
δηλώνονται θέσεις που αντιστοιχούν σε αριθμό έως το 
50% του έμμισθου προσωπικού τους. 

(γ) για Φ.Π.Ε.Ε. με 10 και άνω εργαζομένους, μπορεί να 
δηλώνονται θέσεις που αντιστοιχούν σε αριθμό έως το 
1/3 του έμμισθου προσωπικού τους, 

Οι Φ.Π.Ε.Ε. δεν θα πρέπει να έχουν προχωρήσει σε 
απόλυση έμμισθου προσωπικού για χρονικό διάστημα 2 
μηνών πριν την έναρξη του προγράμματος, ή να προχω¬ 
ρήσουν σε απολύσεις κατά την διάρκεια υλοποίησής του 
εκτός εάν τεκμηριώνεται σπουδαίος λόγος απόλυσης. 

[Αρθρο 6] 

Κριτήρια - Διαδικασία επιλογής 

1. Τα κριτήρια κατάταξης των υποψηφίων για επιλογή 
τους στο πρόγραμμα και η αντίστοιχη μοριοδότηση 
έχει ως ακολούθως: 

Α. Απαραίτητα κριτήρια για ένταξη στον πίνακα υπο¬ 
ψηφίων υποτρόφων: 

Α.1. Απόφοιτος Ι.Ε.Κ. ή ΕΠΑ.Σ. ή ΕΠΑ.Λ 
Α.2. Ηλικία (έως 29 ετών κατά την υποβολή της αί¬ 
τησης) 

Α.3. Δημότες εντός των περιφερειών που αναφέρονται 
στο άρθρο 2. 

Β. Κριτήρια μοριοδότησης για κατάταξη στον πίνακα 
υποψηφίων υποτρόφων: 

Β.1. Βαθμός τίτλου σπουδών. 

Για τους αποφοίτους ΕΠΑΛ, ΕΠΑΣ αναλυτικά η μορι- 
οδότηση διαμορφώνεται ως εξής: 

Βαθμός πτυχίου Καλώς, 1 μόριο 
Βαθμός πτυχίου Λίαν καλώς, 3 μόρια 
Βαθμός πτυχίου Άριστα, 5 μόρια 
Για τους αποφοίτους ΙΕΚ αναλυτικά η μοριοδότηση 
διαμορφώνεται σύμφωνα με το βαθμό τους για το Θε¬ 
ωρητικό Μέρος των εξετάσεων πιστοποίησης, όπως 
αναφέρεται στη Βεβαίωση Πιστοποίησης ως εξής: 
Βαθμός θεωρητικού μέρους 10 - 12, 2 μόρια 
Βαθμός θεωρητικού μέρους 13 - 16, 3 μόρια 
Βαθμός θεωρητικού μέρους 17 - 18, 4 μόρια 
Βαθμός θεωρητικού μέρους 19 - 20, 5 μόρια 


Απόφοιτοι, που περάτωσαν με επιτυχία την κατάρτισή 
τους στα ΙΕΚ και έλαβαν την προβλεπόμενη Βεβαίωση 
Επαγγελματικής Κατάρτισης λαμβάνουν 1 μόριο. 

Β.2. Μακροχρόνια ανεργία (μήνες ή έτη ανεργίας). 
Μακροχρόνια άνεργοι νοούνται εκείνοι που είναι εγ¬ 
γεγραμμένοι στον ΟΑΕΔ πάνω από 12 συνεχόμενους 
μήνες και λαμβάνουν 5 μόρια. 

Β.3. Ηλικία έως 24 έτη λαμβάνουν 5 μόρια. Ηλικία από 
24 έως 29 δεν λαμβάνει επιπλέον μόρια. 

Β.4. Ετήσιο ατομικό φορολογητέο εισόδημα (σύμφωνα 
με το πιο πρόσφατο εκκαθαριστικό σημείωμα). Αναλυ¬ 
τικά η μοριοδότηση διαμορφώνεται ως εξής: 

Έως 6.150 €, 7 μόρια. 

Από 6.151 € έως € 10.000 €, 4 μόρια. 

Από 10.001 € έως € 15.000 €, 1 μόριο. 

2. Η διαδικασία επιλογής των υποψηφίων περιλαμβάνει 
τα εξής στάδια: 

α) Έλεγχος των στοιχείων της αίτησης συμμετοχής 
των υποψηφίων υποτρόφων ως προς την ομάδα κριτη¬ 
ρίων Α. Ο έλεγχος πραγματοποιείται αυτόματα από το 
Πληροφοριακό Σύστημα με βάση τα στοιχεία που έχουν 
εισαχθεί σε αυτό με ευθύνη του κάθε υποψηφίου. Τα 
στοιχεία θα πρέπει να πιστοποιούνται από δικαιολογη- 
τικά που υποβάλλονται από τους υποψηφίους υποτρό¬ 
φους μετά την επιλογή τους στους Φορείς Υλοποίησης 
(Φ.Υ.) του προγράμματος. 

β) Γ ια όσους υποψηφίους υποτρόφους πληρούν κατά 
τον αυτόματο έλεγχο τα κριτήρια της ομάδας Α ακολου¬ 
θεί μοριοδότηση, σύμφωνα με τα κριτήρια της ομάδας 
Β που περιγράφονται ανωτέρω. Η μοριοδότηση γίνεται 
αυτόματα από το Πληροφοριακό Σύστημα σύμφωνα με 
τα στοιχεία που έχουν εισαχθεί σε αυτό με ευθύνη του 
κάθε υποψηφίου. Τα στοιχεία θα πρέπει να πιστοποιού¬ 
νται από δικαιολογητικά που υποβάλλονται από τους 
υποψηφίους υποτρόφους μετά την επιλογή τους στους 
Φορείς Υλοποίησης (Φ.Υ.) του προγράμματος. 

γ) Με βάση τα αποτελέσματα της μοριοδότησης κα¬ 
ταρτίζεται το Μητρώο Υποψηφίων Υποτρόφων, το οποίο 
έχει τη μορφή πινάκων κατάταξης των υποψηφίων κατά 
φθίνουσα σειρά, ανά Διοικητική Περιφέρεια, όπως αυ¬ 
τές ορίζονται στο άρθρο 2. Σε περίπτωση ισοβαθμίας 
λαμβάνεται υπόψη ο χρόνος υποβολής της αίτησης 
συμμετοχής. 

δ) Αμέσως μετά την κατάρτιση του Μητρώου Υποψη¬ 
φίων Υποτρόφων αυτό αναρτάται στην ιστοσελίδα του 
προγράμματος καθώς και στις ιστοσελίδες των Φ.Υ. για 
την άμεση ενημέρωση των υποψηφίων. Σημειώνεται ότι 
οι δημοσιοποιούμενοι πίνακες κατάταξης του Μητρώου 
Υποψηφίων Υποτρόφων περιλαμβάνουν μόνο τους μονα¬ 
δικούς κωδικούς αιτήσεως των ενδιαφερομένων, όπως 
αυτοί έχουν δοθεί από το πληροφοριακό σύστημα (Π.Σ.). 

ε) Οι υποψήφιοι συμμετοχής στο πρόγραμμα ενημε¬ 
ρώνονται για τη συμπερίληψή τους στο Μητρώο Υποψη¬ 
φίων Υποτρόφων με δική τους φροντίδα και επιμέλεια 
παρακολουθώντας τις αναρτήσεις στην ιστοσελίδα 
του προγράμματος ή/και των Φ.Υ. Ο κάθε υποψήφιος, 
εφόσον είναι σε σειρά επιλογής στη διοικητική του πε¬ 
ριφέρεια, οφείλει να προσκομίσει τα δικαιολογητικά 
που πιστοποιούν τα υποβληθέντα στο Πληροφοριακό 
Σύστημα στοιχεία σε ακριβή αντίγραφα στους Φ.Υ. για 
τον αντίστοιχο έλεγχο εντός 10 ημερών από την ανάρ¬ 
τηση του Μητρώου Υποψηφίων Υποτρόφων. 

στ) Μετά το πέρας του ανωτέρω χρονικού περιθωρίου 
οι Φ.Υ. προβαίνουν σε έλεγχο των υποβληθέντων στοι¬ 
χείων και σε επικαιροποίηση κατάταξης του Μητρώου 
Υποψηφίων Υποτρόφων και νέας ανάρτησής του, μετά 
από διαγραφή των υποψηφίων, εφόσον διαπιστωθεί 
ότι τα υποβληθέντα δικαιολογητικά δεν τεκμηριώνουν 
τα στοιχεία που έχουν δηλωθεί κατά την αίτηση συμ¬ 
μετοχής στο πρόγραμμα, τη θέση του διαγραφέντος 
λαμβάνει ο επόμενος υποψήφιος. 

ζ) Η επιλογή για την τοποθέτηση σε επιχειρήσεις 
για την απόκτηση επαγγελματικής εμπειρίας γίνεται 
με ευθύνη των Φορέων Υλοποίησης του προγράμμα¬ 
τος με διαδικασίες ποιοτικών μεθόδων σύζευξης των 
υποτρόφων με τις θέσεις απόκτησης επαγγελματικής 
εμπειρίας με βάση την ειδικότητα αποφοίτησής τους 
και τις ανάγκες υποτρόφων και επιχειρήσεων. 

[Αρθρο 7] 

Συμμετοχή στο πρόγραμμα - Καταβολή υποτροφίας 

1. Η συμμετοχή του υποτρόφου στο πρόγραμμα πι¬ 
στοποιείται με σύναψη/υπογραφή συμφωνητικού μεταξύ 
του υποτρόφου και του Φ.Υ. 

2. Κάθε υπότροφος που συμμετέχει στο πρόγραμμα 
(θεωρητικά μαθήματα και απόκτηση επαγγελματικής 
εμπειρίας σε Φ.Π.Ε.Ε.) δικαιούται να λάβει υποτροφία, 
όπως προσδιορίζεται στο άρθρο 2. Η καταβολή των 
υποτροφιών γίνεται από τους Φ.Υ. του προγράμματος 
με κατάθεση μέσω ηλεκτρονικής τραπεζικής (θ-όαηΐάηο) 
στο λογαριασμό που έχει δηλώσει ο κάθε υπότροφος 
κατά την αίτησή του για συμμετοχή στο πρόγραμμα, 
σύμφωνα με τη διαδικασία και τους όρους που προβλέ- 
πονται στον «Οδηγό Εφαρμογής» του προγράμματος. 

[Άρθρο 8] 

Διακοπή του προγράμματος 

1. Η υποτροφία μπορεί να διακοπεί με πρωτοβουλία 
του υποτρόφου ή της επιχείρησης βάσει τεκμηρίωσης, 
η οποία καταγράφεται στο Πληροφοριακό Σύστημα από 
το Φ.Υ. Στην περίπτωση αυτή καταβάλλεται η υποτρο¬ 
φία σύμφωνα με τα προβλεπόμενα στον «Οδηγό Εφαρ¬ 
μογής» του προγράμματος. 

2. Η επιχείρηση μετά την αποχώρηση υποτρόφου, εφό¬ 
σον γίνεται με πρωτοβουλία/ευθύνη του ίδιου, έχει τη 
δυνατότητα να συνεχίσει τη συμμετοχή στο πρόγραμμα 
σε συνεννόηση με το Φ.Υ. 

[Άρθρο 9] 

Υποχρεώσεις των Φ.Υ. και των Φ.Π.Ε.Ε. 

1. Οι φορείς υλοποίησης (Φ.Υ.) έχουν τις ακόλουθες 
υποχρεώσεις: 

α) Μεριμνούν για τη διασφάλιση άρτιων συνθηκών 
κατά τη διεξαγωγή των μαθημάτων και κατά την από¬ 
κτηση επαγγελματικής εμπειρίας για τον υπότροφο, 
όπως ορισμό συμβούλου υποστήριξης κατά τη διάρκεια 
απόκτησης επαγγελματικής εμπειρίας, πραγματοποίηση 
επιτόπιων επισκέψεων σε Φ.Π.Ε.Ε. 

β) Μεριμνούν για την αποτελεσματική διασύνδεση 
υποτρόφου - επιχείρησης βάσει των τυπικών δικαιολο- 
γητικών και άλλων ποιοτικών χαρακτηριστικών. 

γ) Μεριμνούν για την καταβολή των υποτροφιών. 

δ) Διευκολύνουν τα στελέχη της ΕΥΔ ΕΠΕΔΒΜ που 
πραγματοποιούν επιτόπιες επαληθεύσεις καθώς και άλ¬ 
λων ελεγκτικών οργάνων για την υλοποίηση ή/ και την 
αξιολόγηση του προγράμματος. 


2. Οι Φορείς Παροχής Επαγγελματικής Εμπειρίας 
(Φ.Π.Ε.Ε.), δηλαδή οι επιχειρήσεις που συμμετέχουν στο 
πρόγραμμα, έχουν τις ακόλουθες υποχρεώσεις: 

α) Μεριμνούν για άρτιες συνθήκες κατά τη διάρκεια 
απόκτησης επαγγελματικής εμπειρίας για τον υπότροφο. 

β) Ορίζουν υπεύθυνο εποπτείας του υπότροφου για 
κάθε θέση υποτροφίας στην επιχείρηση, τα στοιχεία 
του οποίου τα δηλώνονται στο Πληροφοριακό Σύστημα. 

γ) Διευκολύνουν τα στελέχη όλων των αρμοδίων φορέ¬ 
ων που πραγματοποιούν επιτόπιες επαληθεύσεις σχετικά 
με την υλοποίηση και την αξιολόγηση του προγράμματος. 

δ) Ενημερώνουν τους Φ.Υ. σε περίπτωση που ανα- 
κύψει οποιοδήποτε πρόβλημα κατά τη διάρκεια του 
προγράμματος. 

3. Οι επιχειρήσεις συμπληρώνουν Φύλλα Αξιολόγησης 
των Υποτρόφων στο Πληροφοριακό Σύστημα σε συνερ¬ 
γασία με τους Φ.Υ., εφόσον αυτό ζητηθεί. 

[Άρθρο 10] 

Υποχρεώσεις των υποτρόφων 

1. Οι υπότροφοι: 

α) Υποχρεούνται κατά τη διάρκεια του προγράμματος 
να είναι επιμελείς να επιδεικνύουν ευπρεπή συμπεριφο¬ 
ρά προς τους εκπαιδευτές, το προσωπικό και τη διοίκη¬ 
ση τόσο των φορέων υλοποίησης του προγράμματος, 
όσο και των Φ.Π.Ε.Ε. (επιχειρήσεων) στους οποίους θα 
ενταχθούν για την απόκτηση επαγγελματικής εμπειρίας. 

β) Πραγματοποιούν τις προβλεπόμενες ώρες μαθημά¬ 
των και καλύπτουν τα προβλεπόμενα στον «Οδηγό Εφαρ¬ 
μογής» κατά την απόκτηση επαγγελματικής εμπειρίας 
για χρονικό διάστημα έως έξι (6) μήνες στους Φ.Π.Ε.Ε. 

γ) Συνεργάζονται με τα στελέχη των αρμόδιων φορέ¬ 
ων που πραγματοποιούν επιτόπιες επαληθεύσεις σχε¬ 
τικά με την υλοποίηση καθώς και την αξιολόγηση του 
προγράμματος. 

2. Οι Υπότροφοι συμπληρώνουν Φύλλα Αξιολόγησης 
των επιχειρήσεων στο Πληροφοριακό Σύστημα και σε 
συνεργασία με τους Φ.Υ., εφόσον αυτό ζητηθεί. 

Η παρούσα ισχύει από τη δημοσίευση της στην Εφη¬ 
μερίδα της Κυβερνήσεως μέχρι την ολοκλήρωση/λήξη 
της Πράξης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 19 Δεκεμβρίου 2014 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΑΝΑΠΤΥΞΗΣ ΚΑΙ 
ΟΙΚΟΝΟΜΙΚΩΝ ΑΝΤΑΓΩΝΙΣΤΙΚΟΤΗΤΑΣ 

ΓΚΙΚΑΣ ΧΑΡΔΟΥΒΕΛΗΣ ΟΔΥΣΣΕΑΣ ΚΩΝΣΤΑΝΤΙΝΟΠΟΥΛΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΑΝΔΡΕΑΣ ΛΟΒΕΡΔΟΣ 
-♦- 

Αριθμ. απόφ. 121/2014 (2) 

Έγκριση υπερωριακής απασχόλησης των εργαζομένων 
του Φορέα Διαχείρισης του Εθνικού Θαλάσσιου Πάρ¬ 
κου Ζακύνθου. 

Ο ΠΡΟΕΔΡΟΣ ΤΟΥ ΔΙΟΙΚΗΤΙΚΟΥ ΣΥΜΒΟΥΑΙΟΥ 
ΤΟΥ ΦΟΡΕΑ ΔΙΑΧΕΙΡΙΣΗΣ ΤΟΥ ΕΘΝΙΚΟΥ ΘΑΛΑΣΣΙΟΥ 

ΠΑΡΚΟΥ ΖΑΚΥΝΘΟΥ 

Έχοντας υπόψη: 

1. Το Προεδρικό Διάταγμα (ΦΕΚ 906/Δ'/22.12.1999) «Χα¬ 
ρακτηρισμός χερσαίων και θαλάσσιων περιοχών του 

κόλπου Λαγανά και των νήσων Στροφάδων ως Εθνικό 
Θαλάσσιο Πάρκο ...» όπως τροποποιήθηκε και ισχύει με 
το Προεδρικό Διάταγμα (ΦΕΚ 1272/Δ727.11.2003) «Τρο¬ 
ποποίηση του από Π.Δ/τος “Χαρακτηρισμός χερσαίων 
και θαλάσσιων περιοχών του κόλπου Λαγανά και των 
νήσων Στροφάδων ως Εθνικό Θαλάσσιο Πάρκο ...”». 

2. Τα Τεύχη Υπαλλήλων Ειδικών Θέσεων και Οργάνων 
Διοίκησης Φορέων του Δημοσίου και Ευρύτερου Δη¬ 
μόσιου Τομέα Υ.Ο.Δ.Δ. ΦΕΚ 58/17.02.2009, Υ.Ο.Δ.Δ. ΦΕΚ 
14/20.01.2010, Υ.Ο.Δ.Δ. ΦΕΚ 220/13.07.2011 και Υ.Ο.Δ.Δ. ΦΕΚ 
179/24.04.2013 περί ορισμού του Προέδρου και των με¬ 
λών του Διοικητικού Συμβουλίου του Φορέα Διαχείρισης. 

3. Το Κανονισμό Λειτουργίας του Διοικητικού Συμ¬ 
βουλίου του Φορέα Διαχείρισης (ΦΕΚ 325/Β'/11.02.2004) 
«Εγκριση κανονισμού λειτουργίας του Διοικητικού Συμ¬ 
βούλιου Εθνικού Θαλάσσιου Πάρκου Ζακύνθου» όπως 
συμπληρώθηκε και ισχύει από την υπ’ αριθμ. 36026/ 
19.08.2010 απόφαση Υπουργού Π.Ε.Κ.Α. (ΦΕΚ 1467/Β7 
06.09.2010) «Τροποποίηση της 5475/09.02.2004 απόφα¬ 
σης Υπουργού Π.Ε.ΧΩ.Δ.Ε. «Εγκριση κανονισμού λειτουρ¬ 
γίας του Διοικητικού Συμβούλιου Εθνικού Θαλασσίου 
Πάρκου Ζακύνθου »». 

4. Τον Κανονισμό Λειτουργίας, Υπηρεσιών και Προ¬ 
σωπικού του Φορέα Διαχείρισης Ε.Θ.Π.Ζ. (ΦΕΚ 565/Β7 
27.04.2005). 

5. Το Κανονισμό Οικονομικής Διαχείρισης του Φορέα 
Διαχείρισης (ΦΕΚ 65/Β721.01.2005) «Εγκριση κανονισμού 
οικονομικής διαχείρισης του Φορέα Διαχείρισης του 
Εθνικού Θαλάσσιου Πάρκου Ζακύνθου». 

6. Το ΦΕΚ 37Β/4-1-2013 «Καθορισμός αποδοχών του 
προσωπικού με σχέση εργασίας ιδιωτικού δικαίου ορι¬ 
σμένου χρόνου που απασχολείται στα ΝΠΙΔ και τις 
ΔΕΚΟ της περ. 12 της υποπαραγράφου Γ1 της παρα¬ 
γράφου Γ του άρθρου πρώτου του Ν. 4093/2012 (222 Α'). 

7. Το άρθρο 20 του Ν. 4024/2011 που εφαρμόζεται και 
στο Φορέα Διαχείρισης του Εθνικού Θαλάσσιου Πάρκου 
Ζακύνθου. 

8. Την παρ. 1 του άρθρου 20 του Ν. 4024/2011 όπως 
τροποποιήθηκε με την παρ.1 του άρθρου 176 του Ν. 4261/ 
2014 (Α' 107) 

9. Την απόφαση 146/09.12.2014 του Δ.Σ. του Φορέα 
Διαχείρισης του Ε.Θ.Π.Ζ. η οποία εξουσιοδοτεί το Πρό¬ 
εδρο του Δ.Σ. του Φορέα Διαχείρισης στην έκδοση της 
σχετικής απόφασης. 

10. Τον εγκεκριμένο προϋπολογισμό του Φορέα Δια¬ 
χείρισης για το έτος 2015 (αρ. απόφ. Δ.Σ. 85/2014). 

11. Το γεγονός ότι το ύψος της προκαλούμενης, από 
την απόφαση αυτή, δαπάνης για το έτος 2015 προβλέ- 
πεται να ανέλθει στο ποσό των 66.567,02 €, για το οποίο 
υπάρχει εγγεγραμμένη πίστωση δαπάνης μισθοδοσίας, 
έτους 2015 που είναι σε βάρος του Έργου «Προστα¬ 
σία και διατήρηση της βιοποικιλότητας του Εθνικού 
Θαλάσσιου Πάρκου Ζακύνθου», που χρηματοδοτείται 
από το Πρόγραμμα ΕΠΠΕΡΑΑ 2007-2013 και του έργου 
«Πολιτισμός, Αξίες, Ιστορία, Νέες Τεχνολογίες, Ιδέες 
και Διδασκαλία στα Ιόνια Νησιά του 21ου Αιώνα (ΠΑΙ- 
ΧΝΙΔΙΟΝ-21)», που χρηματοδοτείται από το Πρόγραμμα 
«Εκπαίδευση και Δια Βίου Μάθηση, αποφασίζει: 

Την έγκριση υπερωριακής εργασίας με αμοιβή τις 
Κυριακές και εξαιρέσιμες ημέρες ή κατά τις νυχτερι¬ 
νές ώρες προς συμπλήρωση είτε καθ’ υπέρβαση της 
υποχρεωτικής εβδομαδιαίας εργασίας και αφορά το 
προσωπικό του Φ.Δ. του Ε.Θ.Π.Ζ. 


Οι ώρες εργασίας αφορούν σε απασχόληση του προ¬ 
σωπικού του Φορέα Διαχείρισης είτε καθ’ υπέρβαση 
της υποχρεωτικής εβδομαδιαίας εργασίας είτε κατά 
τις Κυριακές - Αργίες και τις νυχτερινές ώρες προς 
συμπλήρωση της υποχρεωτικής εβδομαδιαίας εργασίας. 
Επισημαίνεται ότι στην καθ’ υπέρβαση εργασία οι ώρες 
δεν υπερβαίνουν τις είκοσι (20) ώρες ανά υπάλληλο 
μηνιαίως για απογευματινή εργασία ενώ στις ώρες νυ¬ 
κτερινών, Κυριακών και εξαιρέσιμων ημερών δεν υπερ- 
βούν τις δεκαέξι (16) ώρες κατά περίπτωση το μήνα 
(Ν. 4024/2011, άρθρο 20, παράγραφο 1). 

Ο αριθμός των ατόμων που θα απασχοληθεί με το 
καθεστώς αυτό καθώς και η σχετική τεκμηρίωση της 
αναγκαιότητα αναλύεται παρακάτω: 

Για την υπερωριακή απασχόληση με αμοιβή τις Κυ¬ 
ριακές και εξαιρέσιμες ημέρες ή κατά τις νυχτερινές 
ώρες, προς συμπλήρωση της υποχρεωτικής εβδομαδι¬ 
αίας εργασίας, των υπαλλήλων του Φορέα Διαχείρισης 
του Εθνικού Θαλάσσιου Πάρκου Ζακύνθου για το έτος 
2015 και για το χρονικό διάστημα μέχρι 31-12-2015. 
α: Γ ια Κυριακές και εξαιρέσιμες ημέρες 


Οργανική 

Μονάδα 

Αρ. 

υπαλλήλων 

Ώρες 

απασχόλησης 

προς 

συμπλήρωση 

της 

υποχρεωτικής 
εβδομαδιαίας 
εργασίας για 
το έτος 2015, 
από 1 

Ιανουάριου έως 

30 Απριλίου και 
από 

1 Νοεμβρίου 
έως 

31 Δεκεμβρίου 

Ώρες 

απασχόλησης 

προς 

συμπλήρωση 

της 

υποχρεωτικής 
εβδομαδιαίας 
εργασίας για 
το έτος 2015, 
από 1 Μάΐου 
έως 

31 Οκτωβρίου 

ΤΜΗΜΑ 
Προστασίας, 
Διαχείρισης και 
Επόπτευσης 




ΓΡΑΦΕΙΟ 

Εποτπείας/ 

Φύλαξης Ε.Θ.Π.Ζ., 

Παρακολούθησης 

παραμέτρων 

Περιβάλλοντος, 

Τεχνικών 

Παρεμβάσεων/ 

Τεχνικής 

Υποστήριξης 

19 

3112 


42 


7640 


β: κατά τις νυχτερινές ώρες 


Οργανική Μονάδα 

Αρ. υπαλλήλων 

Ώρες απασχόλησης 
προς συμπλήρωση 
της υποχρεωτικής 
εβδομαδιαίας 
εργασίας για το έτος 
2015, 

από 1 Μαΐου 
έως 31 Οκτωβρίου 

ΤΜΗΜΑ Προστασίας, 
Διαχείρισης και 
Επόπτευσης 

ΓΡΑΦΕΙΟ 

Εποπτείας/Φύλαξης 

Ε.Θ.Π.Ζ, 



Παρακολούθησης 

παραμέτρων 

Περιβάλλοντος, 

Τεχνικών Παρεμβάσεων/ 
Τεχνικής Υποστήριξης 

11 

8600 


Η ως άνω υπερωριακή απασχόληση προκύπτει ως 
αναγκαιότητα για τους παρακάτω λόγους: 

Υλοποίηση του Προγράμματος Ελέγχου δραστηρι¬ 
οτήτων - Φύλαξης - Ενημέρωσης - Παρακολούθησης 

Ο χώρος δικαιοδοσίας του Ε.Θ.Π.Ζ. χαρακτηρίζεται 
από ποικιλία οικοτόπων, μεγάλες εκτάσεις και διάφο¬ 
ρους τύπους προσβάσεων, γεγονός που απαιτεί συνεχό¬ 
μενη φύλαξη τόσο του χερσαίου όσο και του θαλάσσιου 
χώρου. Κατά τη διάρκεια του χειμώνα παρατηρούνται 
πλήθος παραβάσεων (π.χ. αμμοληψίες, προσπάθειες για 
παράνομη οικοδομική δραστηριότητα εντός και εκτός 
αιγιαλού, ρύπανση χειμάρρων, παράνομη χρήση των 
παραλίων ως δρόμων, ερασιτεχνική αλιεία, κυνήγι). 
Κατά τη διάρκεια της θερινής περιόδου, κύριο πρό¬ 
βλημα αποτελεί η προσέλκυση χιλιάδων επισκεπτών 
(άνω των 700.000 στις παραλίες του Ε.Θ.Π.Ζ.) και η 
διεξαγωγή δραστηριοτήτων αναψυχής, σε συνδυασμό 
με τους ειδικευμένους στόχους προστασίας όπως αυτοί 
προβλέπονται και εξειδικεύονται στο Π.Δ. (ΦΕΚ 906Δ, 
22 Δεκεμβρίου 1999) χαρακτηρισμού του Ε.Θ.Π.Ζ. και οι 
οποίοι πρωτίστως αφορούν στην ομαλή αναπαραγωγή 
της θαλάσσιας χελώνας ΟετβΙΙα οαΓθΙΙα. Επιπρόσθετα, 
και ταυτόχρονα με τον έλεγχο δραστηριοτήτων και 
την ενημέρωση του κοινού, διενεργείται εκτεταμένο 
Πρόγραμμα παρακολούθησης περιβαλλοντικών παρα¬ 
μέτρων στο πλαίσιο εφαρμογής των Κοινοτικών Οδη¬ 
γιών 92/43 και 147/09. Με γνώμονα την αποτελεσματική 
διαχείριση του προστατευταίου αντικείμενου σύμφωνα 
με τα οριζόμενα του Π.Δ. 906/Δ71999, ο Φ.Δ. του Ε.Θ.Π.Ζ. 
έχει καθορίσει σε μόνιμη βάση εννέα (9) θέσεις (πόστα) 
χερσαίας φύλαξης και ενημέρωσης στον κόλπο Λαγανά 
Ζακύνθου, (1) θέση θαλάσσιας φύλαξης και (1) θέση χερ¬ 
σαίας φύλαξης και ενημέρωσης στα νησιά Στροφάδια. 
Επιπλέον, ο Φορέας Διαχείρισης λειτουργεί καθημερινά 
και τις Κυριακές ένα Θεματικό Εκθεσιακό Κέντρο της 
Θαλάσσιας Χελώνας ΘετθΙίε οαΓθΙΐα καθώς και Κέντρα 
Ενημέρωσης (2) σε γειτνίαση με τις παραλίες ωοτοκίας 
της θαλάσσιας χελώνας στον κόλπο Λαγανά. 

Εκ των προαναφερόμενων, οι εργασιακές ανάγκες του 
Προγράμματος Ελέγχου δραστηριοτήτων - Φύλαξης 
χωρίζονται σε δύο διακριτές διαχειριστικές περιόδους 
όπως παρακάτω: 

- Χειμερινή περίοδος (από 1 Ιανουάριου έως 30 Απρι¬ 
λίου και από 1 Νοεμβρίου έως 31 Δεκεμβρίου). Η κάλυψη 
των αναγκών του Προγράμματος Ελέγχου Δραστηρι¬ 
οτήτων - Φύλαξης πραγματοποιείται από δυναμικό 19 
υπαλλήλων εκ των οποίων 14 απασχολούνται στα πόστα 
χερσαίας φύλαξης, 3 στο πόστο θαλάσσιας φύλαξης και 
2 στα Νησιά Στροφάδια. Η υποχρεωτική απασχόληση 
αφορά όλες τις ημέρες της εβδομάδας (συμπεριλαμβα¬ 
νομένου των Κυριακών και εξαιρέσιμων ημερών). 

- Θερινή περίοδος (από 1 Μαίου έως 31 Οκτωβρίου). 
Η κάλυψη των αναγκών Προγράμματος Ελέγχου Δρα¬ 
στηριοτήτων - Φύλαξης πραγματοποιείται από το αν¬ 
θρώπινο δυναμικό που δραστηριοποιείται το χειμώνα 


(19 υπάλληλοι), στο οποίο προστίθεται εποχιακό υπο¬ 
στηρικτικό προσωπικό (23 άτομα για 5 μήνες) για την 
ανταπόκριση του Φορέα Διαχείρισης στις αυξημένες 
απαιτήσεις της θερινής περιόδου. Στην περίπτωση αυτή, 
και δεδομένου ότι το Πρόγραμμα Ελέγχου Δραστηριο¬ 
τήτων - Φύλαξης λειτουργεί σε εικοσιτετράωρη βάση, 
η υποχρεωτική απασχόληση αφορά όλες τις μέρες της 
εβδομάδας (συμπεριλαμβανομένου των Κυριακών και 
εξαιρέσιμων ημερών) καθώς και ώρες νυχτερινής ερ¬ 
γασίας, σύμφωνα με τα οριζόμενα του άρθρου 4 του 
Π.Δ. 906/Δ71999. 

Για την υπερωριακή απασχόληση με αμοιβή πέρα 
από τις ώρες της υποχρεωτικής εβδομαδιαίας εργασί¬ 
ας (καθ’ υπέρβαση), τις εργάσιμες μέρες, τις Κυριακές 
και εξαιρέσιμες ημέρες ή κατά τις νυχτερινές ώρες, 
των υπαλλήλων του Φορέα Διαχείρισης του Εθνικού 
θαλάσσιου Πάρκου Ζακύνθου για το έτος 2015 και για 
το χρονικό διάστημα από 1-1-2015 μέχρι 31-12-2015, πα¬ 
ρουσιάζονται αναλυτικά στο κάτωθι πίνακα οι ώρες ανά 
τομέα απασχόλησης: 


Οργανική Μονάδα 

Αρ. υπαλλήλων 

Ώρες απασχόλησης 
καθ’ υπέρβαση για το 
χρονικό διάστημα από 
1-1-2015 μέχρι 

31-12-2015 

(συμπεριλαμβανομένου 

Κυριακών, 

εξαιρέσιμων ημερών 
και νυχτερινών ωρών) 

ΤΜΗΜΑ Διοικητικών, 
Οικονομικών και Νομικής 
Υποστήριξης 



ΓΡΑΦΕΙΟ 

Διοικητικών και 
Οικονομικών Υπηρεσιών 

3 

720 

ΤΜΗΜΑ Προστασίας, 
Διαχείρισης και 
Επόπτευσης 



ΓΡΑΦΕΙΟ 

Επιχειρησιακού 
Σχεδιασμού και 
Προγραμματισμού 

1 

240 

ΓΡΑΦΕΙΟ 

Εποπτείας/ 

Φύλαξης Ε.Θ.Π.Ζ, 
Παρακολούθησης 
παραμέτρων 
Περιβάλλοντος, Τεχνικών 
Παρεμβάσεων/Τ εχνικής 
Υποστήριξης 

9 

1560 

ΤΜΗΜΑ Πληροφόρησης, 
Εκπαίδευσης και 
Δημοσιότητας 

4 

600 


Η ως άνω υπερωριακή απασχόληση προκύπτει ως 
αναγκαιότητα για τους παρακάτω λόγους: 

1) ΤΜΗΜΑ Διοικητικών, Οικονομικών και Νομικής Υπο¬ 
στήριξης 

Γ ια την ορθή Οικονομική Διαχείριση και Γ ραμματει- 
ακή υποστήριξη της υλοποίησης των προγραμμάτων 
που υλοποιεί ο Φορέας Διαχείρισης, λόγω εκτάκτων και 
πρόσθετων αναγκών που σχετίζονται με οικονομικούς 
και διαχειριστικούς ελέγχους, νομοθετικές και διοικη- 

τικές ρυθμίσεις και την τήρηση χρονοδιαγραμμάτων, 
απαιτείται η υπερωριακή απασχόληση υπαλλήλων πέρα 
από τις ώρες της υποχρεωτικής εβδομαδιαίας εργασίας. 

2) ΤΜΗΜΑ Προστασίας, Διαχείρισης και Επόπτευσης 

Α) Γραφείο Επιχειρησιακού Σχεδιασμού και Προγραμ¬ 
ματισμού 

Ο σχεδιασμός, η υλοποίηση, και η αξιολόγηση των 
δράσεων του Φορέα Διαχείρισης απαιτεί την υπερωρια- 
κή απασχόληση σε κάποιες περιπτώσεις όπως σε ελέγ¬ 
χους, κατάθεση Προγραμμάτων, έκτακτες Συναντήσεις 
εργασίας και Συντονισμού, συμμετοχή σε Επιτροπές και 
συναντήσεις τρίτων Φορέων, κ.λπ. 

Β) Γ ραφείο Εποπτείας/Φύλαξης Ε.Θ.Π.Ζ., Παρακολού¬ 
θησης παραμέτρων Περιβάλλοντος, Τεχνικών Παρεμ¬ 
βάσεων/Τεχνικής Υποστήριξης 

Πέραν της υποχρεωτικής εργασίας, και στο πλαίσιο 
διεξαγωγής των δραστηριοτήτων Φύλαξης παρατη¬ 
ρούνται πλήθος έκτακτων συμβάντων όπως πυρκαγιές, 
ρύπανση στη χερσαία και θαλάσσια περιοχή, απρόβλε¬ 
πτες φθορές του εξοπλισμού και των υποδομών του 
Φορέα Διαχείρισης που απαιτούν την άμεση παρέμβα¬ 
ση υπαλλήλων και τη χρήση υπερωριών. Επιπρόσθετα, 
καθ’όλο το χρόνο και σε ειδικές περιπτώσεις, οπότε και 
υπάρχουν ειδικές απαγορεύσεις (απαγορεύσεις αλιείας, 
κυνηγιού) απαιτείται η υπερωριακή απασχόληση του 
προσωπικού κατά τις νυχτερινές ώρες. Επίσης, λαμβά- 
νοντας υπόψη το γεγονός ότι ο Φορέας Διαχείρισης δι¬ 
ενεργεί εκτεταμένο Πρόγραμμα Παρακολούθησης περι¬ 
βαλλοντικών παραμέτρων στο πλαίσιο εφαρμογής των 
κοινοτικών οδηγιών 92/43 και 147/09, η υλοποίηση του 
Προγράμματος απαιτεί συνεχόμενες ημέρες παρουσίας 
στο πεδίο (π.χ. για την καταγραφή της αναπαραγωγικής 
δραστηριότητας της θαλάσσιας χελώνας) με το ενδε¬ 
χόμενο ανάγκης υπερωριακής απασχόλησης. 


3) Τμήμα Πληροφόρησης, Εκπαίδευσης και Δημοσι¬ 
ότητας 

Ο Φορέας Διαχείρισης υλοποιεί Πρόγραμμα Ενημέ- 
ρωσης-Ευαισθητοποίησης του κοινού και Πρόγραμμα 
Περιβαλλοντικής Εκπαίδευσης, στο πλαίσιο του οποί¬ 
ου ξεναγεί ομάδες επισκεπτών στην προστατευόμε- 
νη περιοχή και στο Θεματικό Εκθεσιακό Κέντρο της 
Θαλάσσιας Χελώνας ΘαΓθΙΙα οθΓθΙίε στη περιοχή της 
Δάφνης Βασιλικού. Οι ομάδες αυτές αφορούν σε μαθη¬ 
τές, ηλικιωμένους οικοτουρίστες κ.λπ. Πολλές φορές οι 
ομάδες επιθυμούν ξεναγήσεις εκτός εργάσιμων ημερών 
και πέραν της υποχρεωτικής εβδομαδιαίας εργασίας. 
Επιπλέον, το Προσωπικό του Φορέα Διαχείρισης συμ¬ 
μετέχει σε Προγράμματα, Ενημερωτικές Συναντήσεις - 
Ημερίδες - Συνέδρια και ειδικές Εκδηλώσεις (Ημέρα 
Περιβάλλοντος, Ημέρα Νερού, Ημέρα Πάρκων, Ημέρα 
Ωκεανών, κ.λπ. ...), τα οποία μπορούν να διεξαχθούν 
εκτός εργάσιμων ημερών και πέραν της υποχρεωτικής 
εβδομαδιαίας εργασίας. 

Η συνολική δαπάνη που αναμένεται να προκόψει ανέρ¬ 
χεται στο ποσό των 66.567,02 € και αποτελεί το 9,17 % 
της εγκεκριμένης δαπάνης μισθοδοσίας του έτους 2015, 
που είναι σε βάρος του'Εργου «Προστασία και διατήρη¬ 
ση της βιοποικιλότητας του Εθνικού Θαλάσσιου Πάρκου 
Ζακύνθου», που χρηματοδοτείται από το Πρόγραμμα 
ΕΠΠΕΡΑΑ 2007-2013 και του έργου «Πολιτισμός, Αξίες, 
Ιστορία, Νέες Τεχνολογίες, Ιδέες και Διδασκαλία στα 
Ιόνια Νησιά του 21ου Αιώνα (ΠΑΙΧΝΙΔΙΟΝ-21)», που χρη¬ 
ματοδοτείται από το Πρόγραμμα «Εκπαίδευση και Δια 
Βίου Μάθηση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ζάκυνθος, 19 Δεκεμβρίου 2014 
Ο Πρόεδρος 

ΔΡΟΣΟΣ ΚΟΥΤΣΟΥΜΠΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή; 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡΥΡ/ΟΡ; 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: ΙιΙίρ://νννννν.β1.9Γ - β-πιαΜ: ννβόπΐ33ί6Γ.β1@6ΐ·9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 

